संकट में काम आने वाला ही मित्र
सोशल रिपोर्टर. जयपुर | मुरलीपुरास्कीम स्थित श्रीराम मंदिर में चल रहे कथा ज्ञानयज्ञ संत सम्मेलन के सातवें दिन बुधवार को कथा प्रसंग के तहत राधामोहन शरण देवाचार्य महाराज ने कहा कि हमें जीवन में जो कुछ भी मिला है, उसी में संतोष धारण करना चाहिए। जीवन में संतोष से बढ़कर और कोई बड़ा धन नहीं है। जीवन में जो एक दिशा में नहीं बल्कि इधर-उधर दौड़ता है, उसका जीवन खाली रह जाता है। दिशा सदैव एक ही होना चाहिए। जीवन में यदि तनाव मुक्त रहना है तो यह जरूरी है। समिति के मुख्य यजमान ओम प्रकाश कयाल ने बताया कि श्रीश्याम मंदिर की प्रतिष्ठा के 12 वर्ष पूर्ण होने के उपलक्ष्य श्रीगिर्राज श्रीराधा सर्वेश्वर पीठ गोवर्धन के सहायतार्थ आयोजित कथा के अंतिम महाराज भागवत सार सहित अन्य कथा प्रसंगों पर प्रवचन करेंगे। कथा सुबह 11 बजे से दोपहर 3बजे तक होगी।
hin_Deva hin_Deva